Brojni izrazi saučešća iz susjednih i drugih evropskih zemalja - 2004-02-26
Na pogibiju makedonskog predsjendika i delegacije na čijem je bio čelu bilježe se brojne reakcije.
Saučešće povodom smrti najvišeg makedonskog državnika između ostalih, izrazio je generalni sekretar NATO saveza Jaap de Hoop Schaffer: U ime NATO saveza želio bih izraziti moje iskreno saućešće zbog iznenadne smrti predsjednika Borisa Trajkovskog čiji se avion srušio u BiH. Predsjendik Trajkovski je ispoljavao ogromno liderstvo kako bi sačuvao jedinstvo zemlje kada joj je prijetila opasnost. U teškim okolnostima, kada su se mnogi protivili, on je predvodio mirovni proces u Makedoniji, te surađivao u potpisivanju i primjeni Ohridskog sporazuma koji je usposravio mir i stabilnost. Odajem počast ovom hrabrom državniku koji se borio da osigura demokratske vrijednosti koje bi prevagnule u njegovoj zemlji, kao i približavanju bivše jugoslovenske republike Makedonije bliže evroatlanskim institucijama, uključujući NATO savez. Predsjednik evropskog parlamenta Patrick Cox: Želio bih vladi, parlamentu i narodu Makedonije izraziti moja najdublja saosjećanja i solidarnost i dodao bih određenje da ćemo nastaviti sa njegovim ostvarivanjem i oživljavanjem vizije njegove zemlje u evropskoj perspektivi i ako to uradimo na taj način ćemo mu odati najveću počast. Šef diplomacije i pitanja sigurnosti Evropske unije Javier Solana je kazao: Danas je tragičan dan za Makedoniju, za sve ljude te zemlje i također za mnoge ostale. Predsjednik Trajkovski je bio krasan čovjek, strastven, čovjek koji je unaprijedio svoju zemlju, ne samo reformama, već i učinjenim koracima što je moguće većeg približavanja Evropi. Imao je mnogo prijatelja i ja sam bio jedan od njih, prisutan u vrlo teškim trenucima, tokom dugih dana i noći. I tada sam uvijek mogao osjetiti tu istu strast, njegovu sposobnost da nastavi sa radom, njegovu upornost. Bit će teško makedonskom narodu ispuniti ovaj jaz, ali narod Makedonije može biti siguran da ćemo ih nastaviti podržavati koliko je god moguće po pitanju vizije predsjednika Trajkovskog da se ova zemlja približi strukturama Evropske unije. Želio bih uputiti moje najdublje saučešće porodici predsjednika Trajkovskog koje sam davno imao zadovoljstvo upoznati i podijeliti s njima ove teške trenutke u istoriji ove zemlje. Predsjendik Evropske komisije Romano Prodi: Veoma je tužan dan za balkanski region na čiju intergraciju je potrošeno toliko mnogo nastojanja. Ovo je veoma tužan dan za Evropu koja je izgubila prijatelja i podršku toliko primjenjene tolerancije na kojoj je Unija i bazirana. Današnji dan je još gorči za Makedoniju, jer je ovo trebao biti dan ispunjen radošću. Danas je dan kada je Makedonija predavala zahtijev za kandidaturom da postane članica Evropske unije, a u Makedoniji posotji još samo nekoliko ljudi koji su pomogli da predsjednik Trajkovski postigne ovaj cilj. U Dablinu je irski premijer Bertie Ahern kazao da se trebao sastati sa makedonskim premijerom kada je taj susret iznenadno otkazan zbog tragičnih vijesti o pogibiji predsjednika Trajkovskog. Sa žaljenjem vas izvještavam da je jutrošnja ceremonija predavanja makedonskog zahtijeva u članstvo EU otkazana zbog tragičnih vijesti o pogibiji makedonskog predsjednika Borisa Trajkovskog koji je poginuo u aviosnkoj nesreći u BiH. On je predvodio makedonsku delegaciju na investicijsku konferenciju koja se održava u Mostaru. Putem telefona sam izrazio sućut makedonskom premijeru u ime Evropske unije, vlade i irskog naroda. Posljednji put sam se sreo sa predsjednikom Trajkovskim u spetembru mjesecu kada smo razgovarali o današnjoj ceremoniji. On je bio čvrst pobornik makedonske ambicije da postane članicom EU i današnji dan je za njega trebao biti dan proslave. Britanski premijer Tony Blair: U ime britanskog naroda izražavam najdublje saučešće makedosnkom narodu zbog tragične smrti njihovo predsjednika. Hrvatski predsjednik Stjepan Mesić: Ovog posljepodneva sam se trebao susresti sa Borisom Trajkovskim na Konferenciji o investiranju u BiH. Zajedno sa njim i predsjednicima drugih država radili smo na programu stabilizacije i pomirenja u jugoistočnoj Evropi. Borisa, danas neće biti u Mostaru. Ali, mi ćemo, uvjeren sam, nastaviti posao za koji se i Boris Trajkovski zalagao. Biće to najbolji način da nastavimo zajednički započeti put. Vjerujemo da ova nesreća neće utjecati na daljne postupke i pridruživanje Republike Makedonije EU. Predsjedavajući predsjedništva BiH, Dragan Čović je na danas održanoj konferenciji za novinare u Mostaru kazao: Nažalost, mi smo danas izgubili jednog od naših velikih prijatelja koji je želio biti sa nama na ovoj konferenciji. Borisa sam prošle godine sreo tri puta. Jednom u Beogradu, drugi put u Ohridu, i treći put u New Yorku. Nažalost uz najveću želju da bude danas sa nama ostao je u tim hercegovačkim vrletima. Sa te strane neka su naše misli i sućuti upućeni obiteljima postradalih, kao i svim gradjanima prijateljske Makedonije Prema zvaničnim informacijama u avionu je bilo 9 putnika. Gubitak dragih prijatelja i suradnika je uvijek nenadoknadiv, rekao je gospodin Čović zamolivši za minutu šutnje učesnike medjunarodne konferencije o investiranju u Mostaru.